বাংলাদেশ অবশ্য লড়াই করেছে শেষ পর্যন্ত। শেষপর্যায়ে দারুণ বোলিং করে প্রায় হেরে যাওয়া ম্যাচেও উত্তেজনা ছড়িয়েছিলেন মুস্তাফিজুর রহমান ও সাকিব আল হাসান। ১৪ ওভার শেষে অস্ট্রেলিয়ার স্কোর ছিল: ১১৯/৩। পরের চার ওভারে বাংলাদেশ তুলে নিয়েছিল অস্ট্রেলিয়ার চারটি উইকেট। কিছুটা হলেও চাপের মুখে পড়েছিলেন অস্ট্রেলিয়ার ব্যাটসম্যানরা। বল হাতে শুরুটা ভালোমতো করতে পারলে ফলাফলটা ভিন্ন কিছুও হতে পারত। ম্যাচ শেষে চার ওভার বল করে ২৭ রানের বিনিময়ে সাকিব নিয়েছেন তিনটি উইকেট। দুইটি উইকেট পেয়েছেন মুস্তাফিজ।